9d27f9a6384bceddb0d42f092202540c
hvad må man tage i husleje ved fremleje?
boligportal.dk
2021.39
den husleje man må tage ved fremleje af såvel et enkeltværelse som en hel lejlighed skal svare til det lejedes værdi. huslejen skal fastsættes under hensyntagen til lejemålets beliggenhed, art, størrelse, kvalitet, udstyr og vedligeholdelsestilstand. 

 

det er vigtigt at nævne, at hvis boligen fremlejes gennem et boligselskab, som ifølge lejekontrakten giver ret til feriefremleje, kan den nye lejer ikke selv fastsætte lejen. lejen skal i så fald stemme overens med den husleje, fremlejegiver betaler i husleje samt lejeperiodens længde. 


2f205dee068c7dd9303446fc81d14605
skal man tage depositum og forudbetalt leje ved fremleje?
boligportal.dk
2021.39
![ ](https://parametre.online/mat5cxboymmwdqq8v5d.png)det er en god idé at bede fremlejetager om at betale depositum og forudbetalt husleje ved fremleje, da det kan skabe mere tryghed for dig som fremlejegiver. depositum ved fremleje må ikke overskride tre måneders husleje, og de tre måneders forudbetalt husleje skal bruges i fremlejetagers sidste tre måneder af lejeperioden eller i opsigelsesperioden, hvis der er tale om ubegrænset fremleje. det skal dog nævnes, at der kun er én måned opsigelsesvarsel ved fremleje, medmindre andet står skrevet i fremlejekontrakten.


501a4017312cbb904ea7b2e3834810d1
hvad må man tage i forbrug ved fremleje? 
boligportal.dk
2021.39
den oprindelige lejer kan kræve, at den nye lejer betaler for forbrug . den nye og den tidligere lejer vil typisk aftale, at forbrug bliver betalt ved a conto. for at kunne opkræve a conto, er det et krav, at der er opsat særskilte forbrugsmålere, der kan dokumentere lejers forbrug.

 

hvis der er tale om fremleje af et enkeltværelse, vil der typisk ikke være opsat en særskilt forbrugsmåler, hvilket er årsagen til, at forbrug for enkeltværelser ofte betales som et fast månedligt beløb indregnet i huslejen. forbrug beregnes ud fra det antal kvadratmeter, den nye lejer har brugsret til, sammenlignet med det samlede forbrug for hele lejemålet. 


70a9bd62b56aa63ac1550f6b75dc7464
kan man få boligstøtte ved fremleje?
boligportal.dk
2021.39
**kan den** **nye lejer** **få boligstøtte, hvis man fremlejer en hel lejlighed?**

den nye lejer kan godt søge boligstøtte ved fremleje af en hel lejlighed. det kræver dog, at den oprindelige lejer har meldt flytning til folkeregisteret. hvis ikke der er meldt flytning, bliver den oprindelige lejers indkomst nemlig medregnet i beregningen af, om den nye lejer har ret til boligstøtte. 

 

**kan den** **nye lejer** **få boligstøtte, hvis man fremlejer et værelse?**

den nye lejer kan godt søge boligstøtte ved fremleje af et enkelt værelse, hvis der er adgang til eget køkken/tekøkken og bad, som ikke deles med de øvrige i husstanden. hvis man bor i et bofællesskab med roomies, er der derfor kun én i husstanden, der kan søge om boligstøtte, men boligstøtten beregnes ud fra husstandens samlede indkomster. 

 

den nye lejer kan ikke søge boligstøtte, hvis man kun har brugsret til hele lejligheden, fordi man bor sammen med sine forældre eller sin kæreste, eller at man lejer en ét- værelseslejlighed sammen med en anden. 

 

**kan den** **oprindelige lejer** **få boligstøtte, hvis man fremlejer et værelse?**

den oprindelige lejer kan godt udleje et værelse og stadig få boligstøtte. det er vigtigt at nævne, at udbetaling danmark skal have oplyst, at der fremlejes  et værelse. det skyldes dels at den oprindelige lejer ikke kan få boligstøtte for et værelse, der lejes ud. dels fordi huslejen for det værelse, der er fremlejet, skal fratrækkes den samlede husleje. om der fremlejes et eller flere værelser har derfor betydning for, hvor meget den oprindelige lejer kan få i boligstøtte.  


6ce0616f514d6f64e591493cbd8d66c6
skal man betale skat, når man fremlejer en lejebolig?
boligportal.dk
2021.39
ja, den oprindelige lejer skal betale skat af sine lejeindtægter ved hel eller delvis fremleje. den oprindelige lejer kan vælge, om der skal betales skat beregnet efter bundfradrag eller et regnskabsmæssigt fradrag. de fleste vælger dog at betale skat ud fra metoden med bundfradrag, da det er den mest enkle metode. ved bundfradragsmetoden betaler den oprindelige lejer skat af den del af lejeindtægten, som overstiger bundfradraget. 


181c66726d18d26d29cf68e5233cb272
skal du have en forsikring, hvis du fremlejer en bolig?
boligportal.dk
2021.39
![ ](https://parametre.online/mau122wdnbpth1brtru.png)har du en indboforsikrings, så vil den dække for indbrud, brand- og vandskader i den bolig, du bor i. det dækker dog ikke, hvis fremlejeren begår hærværk eller tyveri i lejligheden. hvis du fremlejer en **[møbleret lejlighed](https://www.boligportal.dk/m%c3%b8blerede-lejligheder-til-leje/c/)**, og du gerne vil være dækket for skader på dine ejendele, så skal du tilkøbe en skadeforsikring til din indboforsikring. **[du kan læse mere om forsikringer her](https://www.boligportal.dk/blog/boligudgifter/hvilke-forsikringer-skal-man-have-i-sin-lejebolig/)**.

